 Ma cabiri karo in ay ahaayeen kuwo diimeed ama siyaasadeed lakiin waxaan filayaa inay ahaayeen afduubayaashu kuwo madax furasho doonaya, shalay habeenimadii 12 February 2008, ayaan gaadhnay gaadhnay halkii ay beegsanayeen, waxaana u tagnay reer halkaasoo aniga Daniel Bronkal iyo nimankii afduubayaasha ahaa reer xoolo dhaqata ah halkaa oo aniga la i geeyey meel sare meel ka sareysa guriga halka gurigu ku yaalo, iyaguna hoos ugu dhaadhaceen guriga si ay cunto noogu soo qaadaan, ka dib markii cuntadii aan la noo keenay oo aanu cunay aniga waxaa laygu amray inaan seexdo, ka dib saacad mudadii aan hurday waxaan maqlay rasaas ka soo dhacaysa dhanka xigta gurigii cuntada la nooga keenay, ka dib markii rasaaso la is weydaarsaday waxaa cararay nimankii i haystay afduubay, aniga keligay ayaana ku soo hadhay meeshii, meeshaas oo ay iigu yimaadeen ciidamadii Somaliland, oo isu kay sheegay, waxayna ii ka xeeyeen tuulada Xarshaw, waxayna ii sheegeen in ciidamada Somaliland ay joogaan dhamaan aagaas, markaas ayaan dhawr meelood ku sii nasanay, waxaana lay sheegay in dadkaasi dadka degan aagaasi reer miyiga ku dhaqan aaga laga afduubay hawl wadeenka GAA ay ka caawinayeen ciidanka badbaadintayda. 